
PANEVĖŽIO MIESTO SAVIVALDYBĖS TARYBA


SPRENDIMAS
[bookmark: _Hlk63164201]DĖL SAVIVALDYBĖS TARYBOS 2019 M. SAUSIO 31 D. SPRENDIMO NR. 1-13 „DĖL PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO TVARKOS APRAŠO PATVIRTINIMO IR SAVIVALDYBĖS TARYBOS 
2015 M. KOVO 26 D. SPRENDIMO NR. 1-68 PRIPAŽINIMO NETEKUSIU GALIOS“ PAKEITIMO

[bookmark: registravimoDataIlga][bookmark: registravimoNr]2021 m. kovo 3 d. Nr. TSP-70
Panevėžys

[bookmark: _Hlk63164418][bookmark: _Hlk63079885]Vadovaudamasi Lietuvos Respublikos vietos savivaldos įstatymo 7 straipsnio 9 punktu, 16 straipsnio 2 dalies 38 punktu, 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymu ir Iš pataisos įstaigų paleidžiamų (paleistų) asmenų socialinės integracijos tvarkos aprašo, patvirtinto Lietuvos Respublikos socialinės apsaugos ir darbo ministro ir Lietuvos Respublikos teisingumo ministro 2020 m. spalio 8 d. įsakymu 
Nr. A1-939/1R-324, 20.4.4 papunkčiu, Panevėžio miesto savivaldybės taryba n u s p r e n d ž i a:
[bookmark: _Hlk63078938]Pakeisti Piniginės socialinės paramos nepasiturintiems gyventojams teikimo tvarkos aprašo, patvirtinto Panevėžio miesto savivaldybės tarybos 2019 m. sausio 31 d. sprendimu Nr. 1-13 „Dėl Piniginės socialinės paramos nepasiturintiems gyventojams teikimo tvarkos aprašo patvirtinimo ir Savivaldybės tarybos 2015 m. kovo 26 d. sprendimo Nr. 1-68 pripažinimo netekusiu galios“:
1. 37.2 papunktį ir jį išdėstyti taip:
,,37.2. daugiabučių namų savininkų bendrijos, neturinčios sutarčių su įmonėmis, tiekiančiomis šilumos energiją, geriamąjį ir karštą vandenį, dėl kompensacijų apskaičiavimo pagal Aprašo 32 punkte nurodytas pažymas, kurios ne vėliau kaip per 20 darbo dienų nuo pažymų parengimo dienos išsiunčiamos paštu bendrijos pirmininkui.“;
2. 72.4 papunktį ir jį išdėstyti taip:
„72.4. 4 BSI dydžio asmeniui, jei jis kreipėsi nepraėjus 2 mėnesiams:
72.4.1. nuo paleidimo iš vienos iš šių pataisos įstaigų: pataisos namų, kalėjimo, atviros kolonijos, laisvės atėmimo vietos ligoninės;
72.4.2. nuo grįžimo iš socialinės ir psichologinės reabilitacijos ar kardomojo kalinimo įstaigos, kurioje asmuo buvo ne trumpiau kaip 3 mėnesius.“;
3. 75.3.6 papunktį ir jį išdėstyti taip:
„75.3.6. 0,5 MVP dydžio asmeniui, kuris pataisos namuose, kalėjime, atviroje kolonijoje, laisvės atėmimo vietos ligoninėje, socialinės ir psichologinės reabilitacijos įstaigoje ar kardomojo kalinimo vietoje buvo ne trumpiau kaip 3 mėnesius ir kreipėsi nepraėjus 2 mėnesiams po grįžimo iš minėtų įstaigų.“;
4. 77 punktą ir jį išdėstyti taip:
„77. Vienkartinė ir periodinė pašalpos skiriamos (neskiriamos) Socialinių reikalų skyriaus vedėjo SIS Parama nustatytos formos sprendimu, išskyrus Aprašo 72.6 papunkčiu nustatytu atveju. Sprendimas gali būti skundžiamas teisės aktų nustatyta tvarka. Sprendimas dėl pašalpos skyrimo priimamas nurodant Aprašo 72 ar 75 punktų sąlygas ne vėliau kaip per mėnesį nuo prašymo ir visų reikalingų dokumentų gavimo dienos, išskyrus Aprašo 72.4.1 papunktyje nustatytu atveju. Šiuo atveju vienkartinė pašalpa suteikiama per 24 val. nuo asmens prašymo ir visų reikalingų dokumentų gavimo. Jeigu vienkartinės pašalpos mokėjimo diena sutampa su ne darbo diena (šeštadieniu, sekmadieniu ar švenčių diena), ši pašalpa mokama pirmąją darbo dieną, einančią po ne darbo dienos (šeštadienio, sekmadienio ar švenčių dienos). Prašymą pateikęs asmuo apie priimtą sprendimą informuojamas asmens prašyme nurodytu būdu ne vėliau kaip per 3 darbo dienas nuo sprendimo priėmimo dienos, išsiunčiant SIS Parama nustatytos formos pranešimą pašalpos skyrimo atveju arba išsiunčiant Socialinių reikalų skyriaus vedėjo SIS Parama nustatytos formos sprendimo kopiją ir Socialinių reikalų skyriaus raštą, kuriame nurodoma neskyrimo priežastis ir pridedamo sprendimo apskundimo tvarka, jeigu pašalpa neskiriama.“.

